TULD JERUUSALEMMAST
Shalom, kallid sõbrad! Rõõm teiega ühineda!
Usun, et see saade õnnistab meid
ja õpetab meile veidi lisa
Jumala tahte kohta oma rahva Iisraeli suhtes.
Räägin täna eriti tähtsatel teemadel.
Loeme iga nädal ühe spetsiifilise lõigu Piiblist
ehk mõned peatükid
viiest Moosese raamatust ehk Toorast.
Täna loen teile kirjakoha nimega Nitsavim, 'seisate'.
Mooses räägib selles rahvale tähtsatest asjadest.
Kuidas on need seotud Uue Testamendiga?
Messiaanliku juudina seon kõik Uue Testamendiga.
Uus Testament ehk Uus leping pole lihtsalt raamat,
vaid see tuleb inimese südamesse,
kui ta võtab vastu Aabrahami usu.
Aabraham uskus Issandat ja see arvati talle õigsuseks.
Ta uskus Messiat, kes pidi tulema.
Jeesus ütles, et Aabraham nägi Tema päeva ja rõõmustas.
Juudid ütlesid talle:
"Sa pole veel 50-aastanegi ja sa oled näinud Aabrahami?!"
Jeesus vastas neile:
"Enne kui Aabraham sündis, olin mina."
Nad tahtisd Ta kividega surnuks loopida,
kuid ma ei tahtnud sellest rääkida,
vaid sellest, kuidas see 5. Moosese raamatu tekst
on seotud Uue lepinguga.
5. Moosese 29:10 -
"Te seisate täna kõik Issanda, oma Jumala ees ..."
Siin on siis kirjas "JHVH, teie Jumala ees."
Siin on nii 'Issand', Adonai, kui 'Jumal', Elohim.
Kas kaks Jumalat? Muidugi mitte!
Adonai, JHVH, on antud maa peale
ja see toob armu.
Elohim on aga taevane nimi.
Kui JHVH toob taevaliku Isa armu,
siis Elohim toob õiguse.
Kui räägitakse Elohimist, räägitakse alati õigusest,
aga kui räägitakse Adonaist, käib jutt alati armust.
Jumalas on nii arm kui õigus.
"Seisate tänasel päeval kõik Issanda, oma Jumala ees ..."
See tähendab, et nii armu kui õiguse, nii armu kui tõe ees.
Armu ja tõe juurest jõuamegi Johannese evangeeliumisse.
Jh 1:17 -
"... arm ja tõde on tulnud Jeesuse Kristuse kaudu."
5. Mo 29:9 - "... teie peamehed, teie suguharud, teie vanemad
ja teie ülevaatajad, kõik Iisraeli mehed ..."
Kas mäletate Jeremija 31:31? "Vaata, päevad tulevad, ütleb Issand,
mil ma teen Iisraeli sooga ja Juuda sooga uue lepingu ..."
"... teie lapsed ja teie naised,
samuti võõras, kes on su leeris,
niihästi su puuraiuja kui su veetooja,
et sa võiksid astuda Issanda, oma Jumala liitu
ja tema vandeosadusse,
mille Issand, su Jumal, täna sinuga teostab,
et täna sind ülendada enesele rahvaks
ja et olla sulle Jumalaks, nagu ta sulle on öelnud
ja nagu ta su vanemaile, Aabrahamile, Iisakile ja Jaakobile
on vandega tõotanud."
Pange tähele, mida Ta ütleb kohe pärast seda!
"Aga mitte ainult teiega
ei tee ma seda liitu ja vandeosadust,
vaid niihästi sellega,
kes seisab täna siin koos meiega Issanda, meie Jumala ees,
kui ka sellega,
kes ei ole täna siin koos meiega."
Kui Adonai Elohim tegi liidu Iisraeli rahvaga,
ei teinud Ta seda üksnes kohalviibinutega,
vaid ka tulevaste põlvedega.
Tõlgendajate järgi sõlmis Jumal lepingu kogu Iisraeliga,
nendega, kes olid elanud enne seda, nendega, kes parajasti elus olid,
ja nendega, kes pidid hiljem sündima.
Usun seda ka ise. Nii see Sõna ju selgelt ütleb.
Sain selle kohta siiski oma ilmutuse.
Jumal jätkab oma liite
ja juba siin lubab Ta teha liidu ka nendega,
"kes ei ole täna siin koos meiega."
Näen siin Messias Jeesuse kogudust.
Vaatame, mida ütleb selle kohta kiri Efeslastele.
Efeslaste 2:11 -
Loeme selle huvitava koha koos.
"Seepärast tuletage meelde,
et teie, kes te varem olite loomu poolest paganad
ja keda ümberlõikamatuteks nimetasid need,
keda kutsuti ümberlõigatuteks
teie olite tol ajal ilma Kristuseta,
kaugel eemal Iisraeli kodakondsuse õigusest
ja võõrad tõotuselepingule,
teil ei olnud lootust ega Jumalat siin maailmas.
Nüüd aga Kristuses Jeesuses
olete teie, kes te varem olite Jumalast võõrdunud,
saanud lähedaseks Kristuse vere läbi.
Sest tema on meie rahu, kes on mõlemad liitnud üheks
ja lõhkunud maha vaheseina - see tähendab vaenu - oma ihu kaudu,
kui ta muutis kehtetuks käskude Seaduse,
et luua eneses need kaks üheksainsaks uueks inimeseks,
tehes rahu,
ning et lepitada Jumalaga mõlemad ühesainsas ihus risti kaudu,
surmates risti peal vaenu.
Ta on tulnud ja kuulutanud rõõmusõnumit rahust teile,
kaugelolijaile, ja rahu lähedalolijaile,
sest tema läbi on meil mõlemal
ühesainsas Vaimus ligipääs Isa juurde.
Järelikult ei ole te nüüd enam võõrad ja majalised,
vaid pühade kaaskodanikud ..." See tähendab Iisraeli.
"... ja Jumala kodakondsed,
ehitatud hooneks apostlite ja prohvetite alusele,
mille nurgakiviks on Kristus Jeesus ise.
Tema, kelles kogu hoone kokkuliidetuna
kasvab pühaks templiks Issandas
ja kelles teidki üheskoos ehitatakse Jumala eluasemeks Vaimus."
Käesoleva nädala piiblilugemistekstis ütles Mooses:
"Jumal ei tee seda lepingut mitte üksnes teiega,
vaid ka nendega, keda pole siin."
Kogudus on ühinenud Iisraeli lepinguga.
"Vaata, päevad tulevad, ütleb Issand,
mil ma teen Iisraeli hõimu ja Juuda hõimuga uue lepingu ..."
Kogudus on ühinenud Iisraeliga. Seda siin öeldaksegi.
"Teie olite tol ajal ilma Kristuseta,
kaugel eemal Iisraeli kodakondsuse õigusest ..."
Heebrea keelses tekstis kasutatakse sõna eda,
mis tähendab koostööd ja kogudust.
Moosese ajal oli see Iisraeli kogudus.
"...ja võõrad tõotuselepingule,
teil ei olnud lootust ega Jumalat siin maailmas.
Nüüd aga Kristuses Jeesuses ..."
Moosese prohveteering teostus Jeesuses.
Peame armastama Iisraeli ja mõistma,
et oleme sellega üks.
Kui kõik on seni selge, tahan rääkida ühest teisest asjast.
Naaseme piibliteksti juurde Nitsavim.
5. Moosese 29:13 - "...et täna sind ülendada enesele rahvaks
ja et olla sulle Jumalaks ..."
Ka Iisrael polnud varem
Jumala rahvas,
kuid siis äkitselt
Jumal päästis nad Egiptusest ja andis neile Siinai mäel Toora.
Siinai mägi on muide väga madal. Miks Jumal selle valis?
Ta tahtis näidata inimestele alandlikkust ja armastust.
Toora andmine ütles rahvale: "Ärge olge uhked ja ninakad.
Mina, Issand, teie Jumal, kes lõi taeva ja maa,
valisin madalaima kõigist maailma mägedest."
Jumala Sõna ütlebki:
"Miks te, kõrged mäed, vaatate põlgusega seda mäge,
mida Jumal on tahtnud endale elupaigaks ..."
See tähendab Siinai mäge.
Jumal valis Siinai mäe, et anda Iisraelile Toora.
Siis astus Iisrael lepingusse ja neist sai rahvas,
kuna ta sai taeva seaduse.
On huvitav, et Ta ütles,
et Temast saab sulle Jumal ja sinust saab Tema rahvas.
Ka kogudusest on saanud Jumala rahvas,
kuid mitte lahus Iisraelist.
Paljud väidavad, et Iisraeli enam pole
ja et Jumal on tühistanud oma tõotused Iisraelile
ja nüüd on alles vaid kogudus. Absoluutselt mitte!
Iisraeli rahvas on igavene. Sellest ma täna räägingi.
Kogudus on ühinenud Iisraeliga
ja saanud niiviisi osaks lepingute tõotustest.
Me ei kadesta teineteist, vaid armastame.
"Nagu ta sulle on öelnud
ja nagu ta su vanemaile on vandega tõotanud."
Siia see koer maetud ongi, nagu Iisraelis öeldakse.
Siin see saladus ongi.
"... ja nagu ta su vanemaile,
Aabrahamile, Iisakile ja Jaakobile on vandega tõotanud."
Avame Roomlaste kirja 11. ptk.
Otsime need salmid üles ...
Tahan seda täpsemalt seletada.
Roomlaste 11:17: "Kui nüüd okstest mõned on ära murtud,
sina aga kui metsõlipuu oled nende asemele poogitud
ja saad osa õige õlipuu mahlakast juurest,
siis ära hoople okste ees.
Ja kui sa hoopled, siis pea meeles,
et sina ei kanna juurt, vaid juur kannab sind.
Sina ehk ütled nüüd:
'Oksad on ära murtud, et mind asemele pookida.'
Õige küll! Nemad on ära murtud uskmatuse pärast,
sina püsid aga usu läbi.
Ära mõtle kõrgilt, vaid karda,
sest kui Jumal ei säästnud loomulikke oksi,
ega ta siis sindki säästa!
Vaata siis Jumala heldust ja karmust:
karmust küll nende vastu, kes on langenud,
heldust aga sinu vastu, kui sa jääd heldusesse,
muidu raiutakse sindki maha.
Aga ka nemad, kui nad ei jää uskmatusse,
poogitakse puu külge,
sest Jumal suudab nad jälle külge pookida."
See on prohvetlik tõotus.
Nagu ütlesin, johtub see esiisadest - Aabrahamist, Iisakist ja Jaakobist.
Siit jõuame sügava, kuid lihtsa tõsiasjani.
See on kõige lihtsam ja kõige sügavam.
Ühel päeval kaotatakse uskmatus ja nad naasevad Jumala juurde.
"Sest kui sina,
loomu poolest metsõlipuu oks, oled sealt ära raiutud
ja loomuvastaselt poogitud väärisõlipuu külge -
kui palju enam neid, loomu poolest sinna kuuluvaid,
poogitakse omaenese õlipuu külge!
Vennad, ma ei taha ju, et teile jääks teadmata see saladus -
et teie poleks enda meelest targad -,
et Iisraelile on osaliselt tulnud paadumus,
kuni paganate täiskogus on sisse astunud."
Jumal käskis oodata Iisraeli.
Praegu päästab Ta rahvaid.
Selles peame kannatlikud olema,
aga ka tänama Jumalat ja armastama Tema rahvast Iisraeli,
kes esialgu kõrvale lükatud, hüljatud.
Jumal päästab teisi rahvaid,
kuid "Iisraelile on osaliselt tulnud paadumus,
kuni paganate täiskogus on sisse astunud."
Päästetavaid paganaid on seega teatud arv.
"... ja nõnda pääseb lõpuks kogu Iisrael,
nagu on kirjutatud: 'Siionist tuleb vabastaja,
tema kõrvaldab Jaakobist jumalakartmatuse."
Peatun siin, sest tahan rääkida isadest.
"Siionist tuleb vabastaja,
tema kõrvaldab Jaakobist jumalakartmatuse."
Kunagi sai Iisraeli rahvas Siinai mäel Toora.
Prohvet Jesaja ütles selle kohta midagi väga huvitavat.
Jesaja 2:1 -
"Kõne Jesaja, Aamotsi poja nägemusest
Juuda ja Jeruusalemma kohta: Aga viimseil päevil sünnib,
et Issanda koja mägi seisab kindlana kui mägede tipp
ja tõuseb kõrgemale küngastest ning kõik paganad voolavad ta juurde.
Ja paljud rahvad lähevad ning ütlevad:
'Tulge, mingem üles Issanda mäele, Jaakobi Jumala kotta,
et ta meile õpetaks oma teid ja et võiksime käia tema radu:
sest Siionist lähtub Seadus ja Jeruusalemmast Issanda sõna!
Ja tema mõistab kohut paganate vahel
ning juhatab paljusid rahvaid."
Kunagi oli see Siinai mägi, kuid enam mitte:
"Tulge, mingem üles Issanda mäele, Jaakobi Jumala kotta,
et ta meile õpetaks oma teid ja et võiksime käia tema radu:
sest Siionist lähtub Seadus ja Jeruusalemmast Issanda sõna!"
Lähme tagasi Roomlaste kirja.
Jätkame 11. peatüki 26. salmist.
"Siionist tuleb vabastaja ..."
Jeesus on tõeline Toora.
"... tema kõrvaldab Jaakobist jumalakartmatuse.
Ja see on minu leping nendele ..."
Ta räägib taas lepingust. "Seisate kõik täna ..."
"'Ja see on minu leping nendele, kui ma kustutan ära nende patud.'
Evangeeliumi poolelt vaadates on nad küll Jumala vaenlased teie heaks,
aga valiku poolelt vaadates on nad armastatud esiisade pärast."
Nende isade kohta lugesime tooralugemislõigust "Nitsavim" -
Abraham, Iisak ja Jaakob.
Jumal andis neile vande Iisraeli rahva kohta.
Pole kedagi Jumalast suuremat. Jumal vandus iseenda kaudu.
Ta vandus, et läkitab Messia, Iisraeli ja kogu maailma Lunastaja.
Samuti vandus Ta, et ei hülga kunagi Aabrahami rahvast.
"... valiku poolest ..."
Jumal on nad valinud, terve rahva.
Eksisteerib paganate täisarv, kuid kogu Iisraeli rahvas.
"Nad on armastatud esiisade poolest."
Jumal ei kahetse ju oma armuande ega kutsumist."
Seda tsiteeritakse tavaliselt vaimuandidest rääkides,
kuid siin räägitakse Iisraelist.
"Jumal ei kahetse ju oma armuande ega kutsumist.
Sest otsekui teie tollal olite Jumalale sõnakuulmatud,
nüüd on aga teie peale nende sõnakuulmatuse tõttu halastatud,
nõnda on nüüd ka nemad muutunud sõnakuulmatuks
teile osaks saanud halastuse pärast, et ka nende peale halastataks.
Sest Jumal on kõik inimesed kinni pannud sõnakuulmatuse alla,
et kõikide peale halastada.
Oh seda Jumala rikkuse ja tarkuse ja tunnetuse sügavust!
Ei suudeta uurida tema kohtumõistmisi
ega jälgida tema teed!
Sest kes on ära tundnud Issanda meele?
Või kes on olnud talle nõuandjaks?
Või kes on talle midagi enne andnud, et talle tuleks tasuda?
Jah, temast ja tema läbi ja temasse on kõik.
Temale olgu kirkus igavesti! Aamen."
Sellest näeme,
et Jumal pole hüljanud oma rahvast ega lõpetanud nendega lepinguid.
Jumal jätkab tööd oma tahte kohaselt.
Algas uus juudi kalendri aasta.
Möödas on 5779 aastat esimese inimese loomisest.
Valisin selle sõnumi aasta esimeseks sõnumiks.
Peame seda sõnumit sööma
ja laskma sel oma südamesse uppuda.
See teostub just nüüd -
Jumal taastab Iisraelis oma ligiolu.
Jeesus ütles, et see koda hüljatakse,
kuni nad ütlevad:
"Õnnistatud on see, kes tuleb Issanda nimel!"
Jumal taastab oma ligiolu Iisraelis ja Jeruusalemmas.
Jumal annab paljudele armu uuesti sündida.
Nad võivad tunnetada tõe ja tõde teeb nad vabaks.
Ja meie, kes usume Jeesusesse, sõltumata sellest, kus oleme,
peame usaldama Jumala Sõna
ning võtma vastu Jumala kogu tahtmise.
Me ei või lahutada Vana ja Uut Testamenti.
See on üks raamat.
Just selles "Nitsavim" tooralugemislõigus
ütleb Issand Jumal Moosese kaudu,
et tahab meie südamed ümber lõigata.
Kui inimene sünnib uuesti,
peab ta läbima südame ümberlõikamise.
Seda ei tehta kätega, vaid seda teeb Püha Vaim.
Peame mõistma,
et Jumala arm puudutab kõiki.
Varem polnud paganail Jumala au ja nad ei tundnud Jumalat,
kuid Jumal päästis nad.
Ta päästis inimesi eri rahvastest ja andis neile armu.
Nad tulid Tema tahtesse ja valikusse.
Ta ei teinud seda nende sõnakuulelikkuse pärast,
vaid oma armastuse pärast.
"Sest nõnda on Jumal maailma armastanud,
et Ta andis oma ainusündinud Poja, et ükski, kes temasse usub,
ei läheks hukka, vaid et tal oleks igavene elu." Jh 3:16.
Sama teeb Ta ka Iisraeliga.
Paljud arvavad,
et Iisrael peab olema parem, et päästetud saada.
Ei! Me pole olnud paremad, kuid saime armu peale armu,
selle tõttu, mida Jeesus tegi.
Jumala Sõna ei ütle, et Iisrael peab enne parem olema
ja siis Jumal päästab neid.
See ütleb, et Jumal toob iisraellased tagasi koju
ja nuhtleb neid
ning et Ta teeb seda oma au pärast,
oma nime pärast, mida nad on rahvaste seas häbistanud.
Jumal puhastab nad elava, puhta veega
ning annab neile uue südame ja uue vaimu.
Uskugem kõik koos,
et Iisraelis elatakse prohvetlikke aegu.
Loodan, et me kõik mõistame seda
tänvusel 5779. aastal.
Jumal on rääkinud mu südames,
et see on võitude ja vaimse murrangu aasta.
Õnnistan teid! Saavutage palju võite ja vaimseid läbimurdeid!
Kasvage vaimus ja kandke vilja,
Jeesuse nimel!
Shalom Jeruusalemmast!
Tõlge: Monika Jaaguri